590 കോടി രൂപയുടെ ബംഗ്ലാവ്! മുകേഷ് അംബാനി ലണ്ടനിലേക്ക് താമസം മാറുന്നുവെന്ന പ്രചരണം വസ്തുതകള്ക്ക് നിരക്കാത്തതെന്ന് റിലയന്സ് മുംബൈ: മുകേഷ് അംബാനി ലണ്ടനില് 590 കോടി രൂപയ്ക്ക് ബംഗ്ലാവ് സ്വന്തമാക്കിയെന്നും, അങ്ങോട്ട് താമസം മാറ്റുമെന്നുമുള്ള റിപ്പോര്ട്ടുകളില് വിശദീകരണവുമായി റിലയന്സ് ഇന്ഡസ്ട്രീസ് രംഗത്ത്. അംബാനി താമസം മാറ്റുന്നുവെന്ന പ്രചരണം വസ്തുതകള്ക്ക് നിരക്കാത്തതാണ് എന്ന് റിലയന്സ് വ്യക്തമാക്കി. മുകേഷ് അംബാനിക്ക് ലണ്ടനിലേക്കോ ലോകത്തിന്റെ മറ്റേതെങ്കിലും സ്ഥലത്തേക്കോ താമസം മാറ്റാന് ഉദ്ദേശമില്ല. റിലയന്സ് ഇന്റസ്ട്രീസ് ഇന്വെസ്റ്റ്മെന്റ് ആന്റ് ഹോള്ഡിങ്സ് ലിമിറ്റഡ് 300 ഏക്കര് വിസ്തൃതിയുള്ള സ്റ്റോക് പാര്ക് എസ്റ്റേറ്റ് എന്ന ഹെറിറ്റേജ് പ്രോപ്പല്ട്ടി വാങ്ങിയത് താമസിക്കാനല്ല. ഇവിടം ഗോള്ഫ് റിസോര്ട്ട് ആക്കാനാണ് ഉദ്ദേശിക്കുന്നത്, റിലയന്സ് ഇന്റസ്ട്രീസ് ഹൗസ് പുറത്തിറക്കിയ വാര്ത്താക്കുറിപ്പില് പറയുന്നു.